อยากสอบถามอาการของแฟนค่ะสอง-สามปีที่ผ่านมา แฟนกินเหล้าหนักมาก กินทุกวันค่ะตอนแรกๆกินควบคุม อารมณ์ สติได้ค่ะตอนหลังๆเริ่มกินหนักขึ้นเรื่อยๆค่ะ กินทั้งวันถ้าหยุดงาน ตั้งแต่เที่ยงวัน ถึง ตีสามตีสี่เริ่ม โกรธและไม่พอใจ คนรอบข้าง วีนเหวี่ยง ใส่เพื่อนร่วมงานและแฟนหรือคนที่พยายามห้ามไม่ให้กิน พอห้าจะมีอาการมือสั่น โวยวาย ด่าตอนนี้เริ่มมีอาการเหมือนคนสับสน ความคิดแปลกแยก ไม่มีเป้าหมาย นอนไม่หลับไม่กินข้าวค่ะ อยากสอบถามอาการแบบนี้เป็นขั้นหนักรึยังค่ะมีแนวทางการรักษายังไงได้บ้างค่ะ ขอบค่ะ
สวัสดีค่ะ งาน,หากมีการดื่มเหล้าทุกวัน และดื่มในปริมาณมาก ย่อมทำให้เกิดโรคพิษสุราเรื้อรัง (Alcoholism) ได้ผู้ที่เป็นพิษสุราเรื้อรัง มีลักษณะดังนี้- ต้องดื่มสุราตลอดเวลา- ไม่สามารถควบคุมหรือหยุดหลังจากดื่มสุราไปแล้ว- เมื่อหยุดสุราจะมีอาการลงแดง เช่นคลื่นไส้ เหงื่อออก สั่น- ต้องเพิ่มปริมาณดื่มสุราเพื่อให้มีความสุขหากมีการหยุดดื่มไป 6 ชั่วโมง จะเริ่มมีอาการผิดปกติจากการขาดสุรา หรือคืออาการลงแดง และอาการจะรุนแรงขึ้นเรื่อยๆ ตามเวลาที่หยุดดื่ม โดยอาการ ได้แก่- หงุดหงิด วิตกกังวล กระวนกระวาย กระสับกระส่าย โมโหง่าย อารมณ์แปรปรวน ซึมเศร้า อ่อนเพลีย คิดอะไรไม่ออก- ปวดศีรษะ เหงื่อออก คลื่นไส้ อาเจียน เบื่ออาหาร นอนไม่หลับ มือสั่น ใจเต้นเร็วหากมีการหยุดดื่มมากกว่า 48 ชั่วโมงเป็นต้นไป จะเริ่มมีอาการทางจิตประสาท เช่น สับสน หูแว่ว ประสาทหลอน หวาดระแวงได้ ลืมวันลืมคืน แยกแยะใครไม่ได้ ซึ่งขั้นนี้จะเกิดอันตรายทั้งกับตนเองและผู้อื่น และอาจมีไข้สูง ชักกระตุกและเสียชีวิตได้ดังนั้น การที่มีอารมณ์โกรธ วีนเหวี่ยง มีมือสั่น สับสน นอนไม่หลับ ก็น่าจะเป็นอาการลงแดง ที่เกิดจากโรคพิษสุราเรื้อรังได้ค่ะ แนะนำว่าควรต้องรีบหาเวลาพาไปพบจิตแพทย์พื่อเข้ารับการบำบัดรักษาจนกว่าจะหยุดการดื่มสุราได้ค่ะ ซึ่งก็จะต้องมีทั้งการใช้ยา และการทำพฤติกรรมบำบัด การทำจิตบำบัด ทั้งนี้ ไม่ควรรักษาตนเองโดยการหักดิบไม่ดื่มสุรา เพราะอาจอันตรายถึงชีวิตได้ค่ะ แต่ก็ไม่ควรปล่อยไว้เช่นกัน เพราะอาจเป็นอันตรายทั้งต่อตัวผู้ป่วยเองและคนอื่นๆ เพราะหากเกิดอาการประสาทหลอนขึ้นมา อาจมีการทำร้ายผู้อื่นได้ค่ะ